8 mites oor gewigsverlies - Go Active Bootcamp - Outdoor Fitness
8 mites oor gewigsverlies
Mite 1: Vet maak jou vet
Vet verhoog jou kalorieë verbranding terwyl suiker en verfynde koolhidrate die
teenoorgestelde doen. Kies wel “goeie vette” soos neute en advokado. Elke mens se lyf het
vet nodig want dit sorg dat jy vir langer periodes versadig bly. Dit help ook dat jou liggaamnoodsaaklike voedingstowwe inneem.
Mite 2: Eet slegs lae-vet produkte
Baie keer word lae-vet en vet-vry produkte as gesond bestempel. Die meerderheid van die
kosse waarvan die vet verwyder is, soos beskuitjies, slaaisous en voorafverpakte
peuselhappies is gelaai met suiker en stysel om die vet te vervang.
Mite 3: Net kardio-oefeninge werk vir gewigsverlies
Kardio-oefeninge sal wel jou hart sterker maak en jou help om kalorieë te verbrand, maar ditis wys om dit te kombineer met gewigte. Oefening waar gewigte gebruik word sal jou
liggaam help om ferm te word en die spiere wat bykom sal jou ook help om kalorieë te
Mite 4: Moenie na ses in die aand eet nie
Jy gaan nie meer kalorieë verbrand as jy kos vroeër eet nie. Maak net seker jy is nog binne jou vasgestelde kalorieë inname vir die dag en let eerder op wat jy eet.
Mite 5: Aanvullings help met gewigsverlies
Gewigsverlies deur ’n pil of twee te sluk, is oor die algemeen nie effektief nie en gewoonlik ’n mors van tyd. As die advertensie noem dat jy gewig sal verloor sonder om jou eetgewoontes aan te pas en ’n gesonde leefstyl te handhaaf, is dit waarskynlik te goed om waar te wees.
Mite 6: As jy reg eet hoef jy nie te oefen nie
Om fiks te bly is ’n belangrike manier om chroniese toestande soos diabetes te keer. Oefening kan keer dat jy ekstra gewig aansit of help dat jy jou ideale gewig handhaaf. Jy verbrand kalorieë wanneer jy oefen en hoe intensiewer die aktiwiteit is, hoe meer kalorieë word verbrand. Jy hoef nie ure se oefening in te kry om die voordele daarvan vir gewigsverlies raak te sien nie.
Mite 7: Jy kan nie gewig verloor na ’n sekere ouderdom nie
Soos ons ouer word, is ons metabolisme geneig om te daal. ’n Stadige metabolisme beteken dat jou liggaam minder kalorieë per dag verbrand. Jy moet dus jou kalorieë inname daarvolgens aanpas vir effektiewe resultate. Die afname in metabolisme met ouderdom is egter hoofsaaklik as gevolg van lae spiermassa, daarom is dit beter om fisies aktief te bly.
Mite 8: Kos by gesondheidswinkels sal jou help om gewig te verloor
Alhoewel sekere kosse as “organies” bestempel word, beteken dit nie noodwendig dat dit
minder kalorieë bevat nie. Dit is wel goed om kosse te kies wat so natuurlik en onbewerk as moontlik is vir goeie gesondheid.
Things you just shouldn’t say to your trainer or coach!!! Is BMI measurement accurate?